รัฐบาลไทย-ข่าวทำเนียบรัฐบาล-เลขาธิการ ศอ.บต. แถลงข่าวผลการดำเนินงานของ ศอ.บต.ชูผลงาน 9 เดือน 9 ดี 9 เด่น พร้อมบูรณาการร่วมทุกภาคี ขับเคลื่อนงานการแก้ปัญหาและพัฒนาจังหวัดชายแดนภาคใต้
วันพฤหัสบดีที่ 13 กรกฎาคม 2560
เลขาธิการ ศอ.บต. แถลงข่าวผลการดําเนินงานของ ศอ.บต.ชูผลงาน 9 เดือน 9 ดี 9 เด่น พร้อมบูรณาการร่วมทุกภาคี ขับเคลื่อนงานการแก้ปัญหาและพัฒนาจังหวัดชายแดนภาคใต้
เลขาธิการ ศอ.บต. แถลงข่าวผลการดําเนินงานของ ศอ.บต.ชูผลงาน 9 เดือน 9 ดี 9 เด่น พร้อมบูรณาการร่วมทุกภาคี ขับเคลื่อนงานการแก้ปัญหาและพัฒนาจังหวัดชายแดนภาคใต้
วันนี้ (13 มิ.ย. 2560) เวลา 10.15 น. ณ ห้องแถลงข่าว ตึกนารีสโมสร ทําเนียบรัฐบาล นายศุภณัฐ สิรันทวิเนติ เลขาธิการศูนย์อํานวยการบริหารจังหวัดชายแดนภาคใต้ ร่วมกับ นายประสิทธิ์ ชูเมือง นายเถลิงศักดิ์ ยกศิริ และนายไกรศร วิศิษฎ์วงศ์ รองเลขาธิการ ศอ.บต. แถลงข่าวผลการดําเนินงาน ซึ่งสรุปสาระสําคัญดังนี้
ศูนย์อํานวยการบริหารจังหวัดชายแดนภาคใต้ (ศอ.บต.) เผยผลงาน 9 เดือน 9 ดี 9 เด่นการแก้ไขปัญหา และพัฒนาจังหวัดชายแดนภาคใต้ ขับเคลื่อนการดําเนินงานด้วยยุทธศาสตร์หลัก“เข้าใจ เข้าถึง และพัฒนา” พร้อมเป็นหน่วยงานกลางที่บูรณาการการทํางานเชื่อมโยงหน่วยงานภาครัฐ ภาคเอกชน และประชาชนในพื้นที่ เพื่อร่วมกันเดินหน้าแก้ไขปัญหา และพัฒนา ภายใต้แนวทาง“เสริมความมั่นคง สร้างความมั่งคั่ง ร่วมพัฒนาสู่ความยั่งยืน”เลขาธิการศูนย์ฯ เปิดเผยว่า ศอ.บต. ดําเนินการภายใต้ยุทธศาสตร์การพัฒนาประเทศว่าด้วย“ความเข้าใจ เข้าถึง และพัฒนา”ตามแนวพระราชดําริของพระบาทสมเด็จพระเจ้าอยู่หัวรัชกาลที่ 9 ร่วมกับหลักปรัชญาเศรษฐกิจพอเพียง ยุทธศาสตร์การพัฒนาประเทศ 20 ปี แผนพัฒนาเศรษฐกิจและสังคมแห่งชาติ ฉบับที่ 12 นโยบายความมั่นคงแห่งชาติ นโยบายการบริหารและการพัฒนาจังหวัดชายแดนภาคใต้ และแผนปฏิบัติการ ในการแก้ไขปัญหาจังหวัดชายแดนภาคใต้
ทั้งนี้ เป็นไปตามนโยบายและข้อสั่งการของหัวหน้าคณะรักษาความสงบแห่งชาติและนายกรัฐมนตรี คณะรัฐมนตรี ที่ว่า“เร่งแก้ไขปัญหาการใช้ความรุนแรงในจังหวัดชายแดนภาคใต้ โดยนํายุทธศาสตร์ เข้าใจ เข้าถึง และพัฒนามาใช้ตามแนวทางกัลยาณมิตรแบบสันติวิธี ส่งเสริมการพูดคุยสันติสุขกับผู้มีความคิดเห็นต่างจากภาครัฐ สร้างความเชื่อมั่นในกระบวนการยุติธรรมตามหลักนิติธรรมและหลักสิทธิมนุษยชนโดยไม่เลือกปฏิบัติ ควบคู่กับการพัฒนาเศรษฐกิจและสังคมที่สอดคล้องกับความต้องการของประชาชนในพื้นที่ซึ่งเป็นพหุสังคม ขจัดการฉวยโอกาสก่อความรุนแรงแทรกซ้อน เพื่อซ้ําเติมปัญหาไม่ว่าจากผู้มีอิทธิพลในท้องถิ่นหรือเจ้าหน้าที่ฝ่ายบ้านเมือง ทั้งจะเพิ่มระดับปฏิสัมพันธ์กับต่างประเทศ และองค์การระหว่างประเทศที่อาจช่วยคลี่คลายปัญหาได้” ซึ่งทิศทางการดําเนินงานของ ศอ.บต. มีการบูรณาการร่วมกับหน่วยงานทั้งภาครัฐ และภาคเอกชน ตลอดจนกลุ่มประชาชนในพื้นที่เพื่อให้การแก้ไขปัญหา และพัฒนามีความครบถ้วน สมบูรณ์มากยิ่งขึ้น ภายใต้แนวทาง“เสริมความมั่นคง สร้างความมั่งคั่ง ร่วมพัฒนาสู่ความยั่งยืน”ซึ่ง“9 งานดี-งานเด่น ความก้าวหน้าของการขับเคลื่อนนโยบายการแก้ไขปัญหาจังหวัดชายแดนภาคใต้ของรัฐบาล”มีดังนี้
ด้านการเสริมความมั่นคงประกอบด้วย
งานที่ 1“บูโด-สุไหงปาดี สันติสุขที่แท้จริงของประชาชน”บูรณาการร่วมกับ กระทรวงมหาดไทย เพื่อขับเคลื่อนนโยบายของรัฐบาลของทุกหน่วยงานที่เกี่ยวข้อง เช่น กระบวนการออกโฉนดที่ดินให้กับประชาชนพื้นที่โดยรอบ การสร้างความรู้และความเข้าใจที่นําไปสู่การรับรู้สิทธิและความชอบธรรมในการเป็นเจ้าของที่ดินทํากิน รวมถึง การแก้ปัญหาการไร้ที่ดินทํากินของเกษตรกรและการรุกล้ําเขตป่าสงวน แก้ไขปัญหาเขตที่ดินทับซ้อนและแนวเขตพื้นที่ป่าที่ไม่ชัดเจน อันก่อให้เกิดความขัดแย้งระหว่างประชาชนกับเจ้าหน้าที่รัฐ เป็นต้น
งานที่ 2“การพัฒนาอาชีพเพื่อคืนคนดีสู่สังคม”เปิดโอกาสให้ประชาชนทุกกลุ่มที่ผิดพลาดหรือ สูญเสียโอกาสและพื้นที่ทางสังคม ให้ได้รับการส่งเสริมและสนับสนุนการสร้างงาน สร้างอาชีพเพื่อการมีงานทําและมีรายได้ที่เพียงพอต่อการดํารงชีพในสังคม โดยไม่หวนกลับไปมีพฤติกรรมที่เป็นการละเมิดกฎหมาย หรือสิทธิของผู้อื่น ทั้งนี้ บนพื้นฐานแนวนโยบายการลดความเหลื่อมล้ําของสังคมและการสร้างโอกาสเข้าถึงบริการของรัฐ ในระยะเฉพาะหน้า ที่มุ่งเน้นการเร่งสร้างโอกาส อาชีพ และการมีรายได้ที่มั่นคงแก่ผู้ที่เข้าสู่ตลาดแรงงาน
งานที่ 3“ความร่วมมือแก้ไขปัญหาแรงงานข้ามชาติ”เป็นความร่วมมือระหว่างส่วนราชการที่เกี่ยวข้อง เพื่อช่วยเหลือประชาชนในพื้นที่จังหวัดชายแดนภาคใต้ที่ถูกล่อลวงไปทํางานยังต่างประเทศอย่างผิดกฎหมาย นําไปสู่การถูกจับกุมและดําเนินคดีทางกฎหมายของประเทศนั้นๆ ในมิติใหม่การทํางานจากด้วยการ บูรณาการการทํางานร่วมกันเพื่อช่วยเหลือ แก้ไขปัญหาและวางมาตรการป้องกันการเกิดปัญหาในอนาคต ฯลฯ
ด้านการเสริมความมั่นคงประกอบด้วย
งานที่ 4“สามเหลี่ยมเศรษฐกิจ เพื่อความมั่นคง มั่งคั่ง ยั่งยืน”ตามนโยบายรัฐบาล เมื่อวันที่ 4 ตุลาคม 2559 เป็นต้นมา นําไปสู่ความก้าวหน้าสร้างและพัฒนาเศรษฐกิจทั้งระบบในพื้นที่จังหวัดชายแดนภาคใต้ เชื่อมโยงเศรษฐกิจในประเทศและเศรษฐกิจของโลกปัจจุบัน ผ่านการขับเคลื่อนเศรษฐกิจฐานราก เศรษฐกิจชุมชน เพื่อให้ประชาชนในพื้นที่มีงานทํา มีรายได้และมีโอกาสการพัฒนาในมิติอื่นๆ และนําไปสู่การสร้างพื้นที่ปลอดภัยเพื่อความมั่นคงที่จะขยายผลไปสู่เมืองอื่นๆ อย่างเป็นรูปธรรมภายใต้กรอบเวลาที่กําหนด
งานที่ 5“การสร้างนักธุรกิจเชื่อมโยงพื้นที่เศรษฐกิจ การค้าและการลงทุนทั้งระบบ”เป็นการแก้ไขปัญหาการว่างงานในพื้นที่ เช่น บัณฑิตเกษตร เป็นต้น รวมทั้ง ส่งเสริมและสนับสนุนการสร้างโอกาสทางเศรษฐกิจให้กับนักธุรกิจรุ่นใหม่ เพื่อเปิดพื้นที่เข้าสู่สนามการค้าและการพาณิชย์อย่างเต็มรูปแบบ ตามนโยบายการลดความเหลื่อมล้ําของสังคมและ ตลอดจน พัฒนาระบบการส่งเสริมอุตสาหกรรมที่ใช้การออกแบบและสร้างสรรค์เพิ่มขีดความสามารถของผู้ประกอบการวิสาหกิจขนาดกลางและขนาดย่อมให้เข้มแข็ง สามารถแข่งขันได้อย่างมีประสิทธิภาพ ก้าวทันแนวทางThailand4.0 ซึ่งสามารถแข่งขันในโลกสมัยใหม่ได้
งานที่ 6“เกษตรฐานรากหัวใจการพัฒนาเศรษฐกิจจังหวัดชายแดนภาคใต้”ขับเคลื่อนหัวใจสําคัญการทําเกษตรในพื้นที่ มุ่งเน้นการปรับเปลี่ยนพฤติกรรมการเกษตรจากพืชเชิงเดี่ยว ไปสู่เกษตรผสมผสาน โดยประยุกต์แนวทางตามพระราชดําริ“เกษตรทฤษฎีใหม่”มาส่งเสริมให้กับเกษตรกรในพื้นที่ การบริหารจัดการด้วยการรวมกลุ่มเกษตรกรตามแนวทาง“เกษตรแปลงใหญ่”และ“เกษตรประชารัฐ”ตามนโยบายของนายกรัฐมนตรี เพื่อให้เกิดระบบการดูแลเกษตรให้มีรายได้ที่เหมาะสมด้วยวิธีการต่างๆ ตลอดจนประสานความร่วมมือกับหน่วยงานราชการส่วนกลางทํางานร่วมกันเพื่อ ส่งเสริมและพัฒนาอุตสาหกรรมเกษตรแปรรูป เป็นต้น
ด้านการพัฒนาสู่ความยั่งยืนประกอบด้วย
งานที่ 7“สานพลังลูกเสือสันติสุขเพื่อการฟื้นฟูพหุสังคมที่ดีงามในจังหวัดชายแดนภาคใต้”โดยการนําพลังเยาวชนคนรุ่นใหม่ที่มีศักยภาพ มาร่วมแลกเปลี่ยนเรียนรู้ประสบการณ์และทัศนคติที่ดีของการดํารงอยู่ร่วมกันอย่างสันติสุข การเรียนรู้ความแตกต่างของกันและกัน และความร่วมมือ ร่วมใจ ผ่านการลงมือทํากิจกรรมด้วยกัน ช่วยเหลือกันและกันและช่วยเหลือครอบครัว ชุมชนและสังคม เพื่อให้เกิดบรรยากาศการร้อยรัก สามัคคีของประชาชนในพื้นที่จังหวัดชายแดนภาคใต้
งานที่ 8“เก้าอี้สุขใจ ร้อยรักสู่ครอบครัว”ซึ่งเป็นนโยบายสําคัญของรัฐบาลโดยยึดถือ “เราจะไม่ทิ้งใครไว้ข้างหลัง”จึงเปิดโอกาสให้ครอบครัวที่มีสมาชิกในครอบครัวที่เป็นผู้พิการ ได้รับการส่งเสริมและพัฒนาศักยภาพทางด้านร่างกาย ผ่าน“เก้าอี้ สุขใจ”รวมทั้ง การสร้างงาน สร้างอาชีพให้กับผู้ปกครองให้มีการทํางานในบ้าน เพื่อให้มีเวลาเพียงพอต่อการดูแลและพัฒนาศักยภาพทางด้านร่างกายอย่างต่อเนื่อง ซึ่งเป็นส่วนหนึ่งของแผนสาธารณสุขเชิงรุก ตามนโยบายการยกระดับคุณภาพบริการด้านสาธารณสุข และสุขภาพของประชาชน โดยบูรณาการข้อมูลระหว่างทุกระบบหลักประกันสุขภาพและสร้างกลไกจัดการสุขภาพในระดับพื้นที่ที่ทุกภาคส่วนมาร่วมทํางานภายใต้เป้าหมายเดียวกันและการส่งเสริมคุณภาพชีวิต และการมีเงินหรือกิจกรรมที่เหมาะสม เพื่อสร้างสรรค์และไม่ก่อภาระต่อสังคมในอนาคต
งานที่ 9“จากผู้รับในวันนั้น สู่การเป็นผู้ให้ในวันนี้”เป็นการช่วยเหลือด้านการเยียวยาผู้ได้รับผลกระทบจากเหตุการณ์ความไม่สงบในจังหวัดชายแดนภาคใต้ที่มีจํานวนประชาชนกลุ่มเป้าหมายจํานวนมากดึงพลัง และความเข้มแข็งของผู้ได้รับผลกระทบกลุ่มนี้ เพื่อไปสร้างประโยชน์ให้กับกลุ่มผู้ได้รับผลกระทบฯ อื่นๆ ให้ได้รับการช่วยเหลือและฟื้นฟูต่อไป โดยเฉพาะพลังจากสตรีและเยาวชนที่เป็นหัวใจสําคัญในการขับเคลื่อนงานเยียวยาเพื่อสันติสุขอย่างยั่งยืนจังหวัดชายแดนภาคใต้
ทั้งนี้ การดําเนินงานทั้ง 9 งาน ของศอ.บต.จะเห็นถึงมิติการทํางานรูปแบบใหม่ ที่มุ่งเป้าหมายการทํางานเชิงบูรณาการร่วมกับส่วนราชการที่เกี่ยวข้องทุกหน่วย โดยเฉพาะการทํางานเพื่อเสริมเป้าหมายความมั่นคง รวมทั้ง การทํางานร่วมกับภาคส่วนอื่นๆ เพื่อให้เกิดผลดีต่อประชาชนในพื้นที่อย่างแท้จริง โดยมี ศอ.บต. เป็นแกนกลางเชื่อมโยงการทํางาน
นอกจากนี้ ในมิติการทํางานเชิงรุก ศอ.บต. ยังสามารถเข้าถึงความต้องการของประชาชนในฐานะหน่วยงานในพื้นที่ที่อยู่กับประชาชน สามารถดําเนินงานได้ก่อนและเชื่อมโยงทุกหน่วยเข้ามาร่วมกัน ภายใต้“โครงการ/กิจกรรมเชิงบูรณาการ”ก่อนเปลี่ยนผ่านไปสู่หน่วยงานเจ้าภาพภายหลังการทํางานที่เป็นระบบแล้ว วันนี้ การทํางานของ ศอ.บต. ภายใต้ความสําเร็จข้างต้น ดําเนินการไปพร้อมกับภาคส่วนต่างๆ ภายใต้แนวทาง“สานพลังประชารัฐแก้ไขปัญหาจังหวัดชายแดนาภคใต้”อย่างเป็นเอกภาพมากขึ้น และเชื่อมั่นว่าทิศทางการทํางานในวันนี้ จะนําไปสู่การสร้างสันติสุขชายแดนภาคใต้อย่างเป็นรูปธรรมโดยเร็ว
******************************************
กลุ่มประชาสัมพันธ์และเผยแพร่ สํานักโฆษก